苏舜元
荐福塔聊句
踊甓皇都壮，盘基紫宙雄。
山河供远目，檐户发高风。
梯险三休上，轮开一气中。
门当谷子午。影落陌西东。
韵铎翻天籁，危觞驻夕红。
侧聆悲下俗，仰面识长空。
绝若神挤至，深壁壑暗通。
人寰如蚁垤，身世甚秋蓬。
叹息兴亡地，沈吟制作工。
清思抱明月。狂欲把鸿飞。
去矣登临兴，巍乎造化功。
凉襟当爽垲，幽意入鸿蒙。
头角峰如揖，丹青树不同。
城郭回迤逦，阁殿失穹隆。
可使孤怀放，胡为万恨终。
何当得壮士，提取出尘笼。